**היוזמה להובלה בטוחה של תבואה ומוצרי מזון מנמלי אוקראינה**, הנקראת גם **יוזמת הדגנים של הים השחור**, הייתה הסכם בין רוסיה, אוקראינה, טורקיה והאו"ם במהלך הפלישה הרוסית לאוקראינה ב-2022. הסכם החיטה אפשר לאוקראינה לייצא דגנים וסחורות חקלאיות נוספות דרך הים השחור באמצעות "מסדרון בטוח". במקביל להסכם שנחתם עם אוקראינה, נחתם גם הסכם בין האו"ם לבין הפדרציה הרוסית, לפיו רוסיה תוכל לייצא דגנים, דשנים וחומרי גלם המיועדים לייצור דשנים, שיוחרגו מהסנקציות הכלכליות שהוטלו עליה על ידי מדינות המערב. אולם חלק זה של יוזמת הדגנים לא יצא אל הפועל, עקב התנגדות האיחוד האירופאי ומדינות ברית נאט"ו.

נציגי הצדדים בשולחן המשא ומתן באיסטנבול
הפלישה הרוסית לאוקראינה בפברואר הובילה לעצירה מוחלטת של משלוחי התבואה הימיים מאוקראינה, בעבר יצואנית גדולה דרך הים השחור, לאחר שרוסיה הטילה הסגר ימי על נמלי אוקראינה. בנוסף, רוסיה נאלצה להפסיק את יצוא הדגנים שלה, בעקבות הסנקציות הכלכליות שהוטלו עליה על ידי מדינות המערב, עובדה שהחמירה עוד יותר את המחסור בשוק העולמי. הדבר הביא לעלייה במחירי המזון בעולם ולאיום של רעב במדינות עניות, בעיקר ביבשת אפריקה. התקשורת המערבית האשימה את רוסיה בכך שהיא משתמשת ברעב ככלי נשק, ומנצלת את שליטתה בייצוא הדגנים, כדי לשפר את מצבה המדיני ולפגוע בכלכלה המערבית. מאמצים דיפלומטיים החלו באפריל בתיווכה של טורקיה (השולטת בנתיבים הימיים מהים השחור) ובתמיכת האו"ם. ההסכם שהתקבל נחתם באיסטנבול ב-22 ביולי 2022, בתוקף לתקופה של 120 ימים. הסכם יולי יצר נהלים לייצוא בטוח של תבואה מנמלים מסוימים כדי לנסות לטפל במשבר המזון של 2022. בטורקיה הוקם מרכז תיאום ופיקוח משותף, כאשר האו"ם משמש כ-secretariat.

ההסכם המקורי היה אמור לפקוע ב-19 בנובמבר 2022. רוסיה השעתה את השתתפותה בהסכם למשך מספר ימים עקב תקיפת כטב"מים ימיים אוקראיניים על נמל סבסטופול. היא טענה שהאוקראינים מנצלים את המסדרון הימי הפתוח בים השחור, כדי ליזום התקפות נגד צי הים השחור הרוסי. אולם בעקבות לחץ כבד מצד טורקיה, הסכימו הרוסים לחזור לממש את ההסכם. ב-17 בנובמבר 2022 הודיעו האו"ם ואוקראינה כי ההסכם הוארך ב-120 ימים נוספים. במרץ 2023, טורקיה והאו"ם הודיעו שהבטיחו ארכה שנייה לפחות ל-60 יום נוספים. במאי 2023, העסקה הוארכה פעם נוספת עד 18 ביולי 2023. סביר להניח, שהגורם העיקרי להסכמת ההנהגה הרוסית להאריך שוב שוב את ההסכם, על אף שהוא היה מנוגד לאינטרסים של רוסיה, ולא העניק לה הישגים כלשהם, היה רצונה לשמור על מערכת יחסים טובה עם טורקיה, השולטת על דרכי היציאה מהים השחור.

עד אמצע יולי 2023, יותר מ-1,100 ספינות יצאו בהצלחה מנמלים אוקראיניים שהובילו כמעט 33 מיליון טונות של דגנים ומוצרי מזון אחרים ליותר מ-40 מדינות שונות. אולם רוסיה חזרה וטענה שמדובר בהסכם דו-צדדי, ושהחלק בהסכם שנועד לאפשר יצוא סחורות חקלאיות מרוסיה לעולם, לא מומש, בעקבות התנגדות המערב. היא הזהירה שאם ההסכם בינה לבין האו"ם וטורקיה לא ימומש, היא תפרוש מההסכם ביולי 2023. עד 17 ביולי 2023, לא הושג הסכם חדש לחידוש העסקה, מה שגרם לפקיעת העסקה. רוסיה סירבה לחדש את ההסכם בטענה שהמערב לא מקיים את חלקו בהסכם. מאמצים דיפלומטיים לחידוש ההסכם נמשכים.

רקע כללי
--------

בשנת 2022, על פי ההערכות, 47 מיליון בני אדם סובלים מרעב עז כתוצאה מעלויות המזון הגואות בעולם, בין היתר בשל השפעת הפלישה הרוסית לאוקראינה ב-2022. מדינות מתפתחות באפריקה, באסיה ובאמריקה הלטינית הושפעו הכי הרבה מהמלחמה הזו, בשל הסתמכותן על תבואה ודלק מיובאים.

לפי ארגון המזון והחקלאות של האו"ם, אוקראינה היא בין יצואניות התבואה המובילות בעולם, ומספקת יותר מ-45 מיליון טון מדי שנה לשוק העולמי. כ-20 מיליון טונות של תבואה נעצרו בעיר הנמל אודסה באוקראינה, לפי ה-BBC. לפני המלחמה, כמעט כל שמן החיטה, התירס והחמניות של אוקראינה יוצאו דרך נמלי הים השחור האוקראיניים. טרם חתימת ההסכם, חלק מהנמלים נפגעו בעוד שאחרים נמצאים בשליטה רוסית ואחרים חסומים על ידי מוקשים. בתחילה, ממשלת אוקראינה נרתעה מלהסיר מוקשים בים בשל היקף המשימה והאפשרות להשאיר את הנמלים פתוחים לתקיפה.

קישורים חיצוניים
----------------

* 

* אתר האינטרנט הרשמי של הסכם ייצוא החיטה האוקראיני

ויקישיתוף מדיה וקבצים בנושא **הסכם ייצוא החיטה האוקראיני** בוויקישיתוף

הערות שוליים
------------

1. ↑  "Joint Coordination Centre opens in Istanbul to facilitate safe export of commercial foodstuffs and fertilizers from Ukrainian ports". *reliefweb.int* (באנגלית). United Nations Office for the Coordination of Humanitarian Affairs. 27 ביולי 2022. ארכיון מ-31 ביולי 2022. נבדק ב-31 ביולי 2022. `{{cite news}}`:  (עזרה)
2. ↑  Prange, Astrid (28 במאי 2022). "Fact check: Are food supplies being weaponized?". *DW News*. נבדק ב-8 ביוני 2023. `{{cite web}}`:  (עזרה)
3. ↑  "Russia returns to Black Sea grain deal in sudden U-turn". *Reuters* (באנגלית). 2022-11-02. ארכיון מ-2022-11-02. נבדק ב-2022-11-02.
4. ↑  "Ukraine, UN Announce Grain Deal Extension". *The Moscow Times*. 17 בנובמבר 2022. ארכיון מ-18 בנובמבר 2022. נבדק ב-17 בנובמבר 2022. `{{cite web}}`:  (עזרה)
5. ↑  Ritter, Karl (18 במרץ 2023). "Russia, Ukraine extend grain deal to aid world's poor". *Associated Press*. ארכיון מ-18 במרץ 2023. נבדק ב-18 במרץ 2023. `{{cite web}}`:  (עזרה)
6. ↑  Erkoyun, Ezgi (5 במרץ 2023). "Turkey says it is working to renew Black Sea grain deal". *Reuters* (באנגלית). נבדק ב-2023-03-06. `{{cite news}}`:  (עזרה)
7. ↑  "Russia confirms Black Sea grain deal renewed for two months". *Reuters* (באנגלית). 2023-05-17. נבדק ב-2023-05-17.
8. ↑  "Vessel Movements". *Black Sea Grain Initiative Joint Coordination Centre*. United Nations. 16 ביולי 2023. ארכיון מ-1 באוקטובר 2022. נבדק ב-16 ביולי 2023. `{{cite web}}`:  (עזרה)
9. ↑  "Kremlin says 'no grounds' to extend grain deal". *Reuters* (באנגלית). 2023-06-21. נבדק ב-2023-07-04.
10. ↑  "Moscow threatens to walk away from grain deal if export requests aren't met". *POLITICO* (באנגלית). 2023-06-10. נבדק ב-2023-07-04.
11. ↑  "One year of the Black Sea I,nitiative: Key facts and figures". 10 ביולי 2023. נבדק ב-17 ביולי 2023. `{{cite web}}`:  (עזרה)
12. ↑  "רוסיה עצרה את ההסכם שאיפשר לאוקראינה לייצא דגנים; מחיר החיטה מזנק". *TheMarker*. נבדק ב-2023-07-17.
13. ↑  חשש ממשבר: רוסיה פרשה מהסכם ייבוא החיטה האוקראיני | חדשות 13, באתר רשת 13
14. ↑  רוסיה פרשה מהסכם יצוא החיטה האוקראינית, חשש מעליית מחירי המזון בעולם - וואלה! חדשות, באתר וואלה!, ‏2023-07-17
15. ↑  שוב מאיימת במשבר מזון? רוסיה: עוצרים את ההשתתפות בייצוא החיטה מאוקראינה | ישראל היום, באתר www.israelhayom.co.il, ‏2023-07-17
16. ↑  פוטין מציב תנאים לחידוש הסכם ייצוא התבואה מאוקראינה, באתר m.news1.co.il
17. ↑  Watson, Cameron (26 ביולי 2022). "Metis Insights: Black Sea Grain Initiative Analysis". *channel16.dryadglobal.com* (באנגלית). Dryad Global. ארכיון מ-1 באוגוסט 2022. נבדק ב-31 ביולי 2022. `{{cite web}}`:  (עזרה)
18. ↑  "Black Sea grain exports deal 'a beacon of hope' amid Ukraine war - Guterres". *UN News* (באנגלית). 22 ביולי 2022. ארכיון מ-1 באוגוסט 2022. נבדק ב-1 באוגוסט 2022. `{{cite news}}`:  (עזרה)
19. ↑  "Food crisis: Ukraine grain export deal reached with Russia, says Turkey". *BBC News*. 22 ביולי 2022. ארכיון מ-1 באוגוסט 2022. נבדק ב-1 באוגוסט 2022. `{{cite news}}`:  (עזרה)
20. ↑  Youssef, Nancy (2 ביולי 2022). "Mines, Port Damage Threaten Revival of Sea Route for Ukraine Grain". *Wall Street Journal*. ארכיון מ-1 באוגוסט 2022. נבדק ב-1 באוגוסט 2022. `{{cite news}}`:  (עזרה)
21. ↑  Boffey, Daniel (7 ביוני 2022). "Plan to ship grain out of Ukraine dealt blow due to mines". *The Guardian* (באנגלית). ארכיון מ-1 באוגוסט 2022. נבדק ב-1 באוגוסט 2022. `{{cite news}}`:  (עזרה)